**Ministru kabineta rīkojuma projekta**

**„Par atteikumu nodot privatizācijai nekustamo īpašumu**

**Maiznīcas ielā 12, Rīgā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību īpašuma objektu privatizāciju” 12.panta pirmā un otrā daļa nosaka, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta nodošanu privatizācijai, uz kuru attiecināms Privatizācijas likums.  Saskaņā ar likuma „Par valsts un pašvaldību īpašuma objektu privatizāciju” 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta pirmo daļu Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektu par valsts īpašuma objektu nodošanu privatizācijai. Sagatavoto Ministru kabineta rīkojuma projektu iesniedz Ekonomikas ministrijai.  Ekonomikas ministrija atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.  Pamatojoties uz likuma „Par valsts un pašvaldību īpašuma objektu privatizāciju” 12.panta ceturto un sesto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta piekto daļu, tikai Ministru kabinets var pieņemt lēmumu par valsts īpašuma objekta nodošanu privatizācijai vai atteikumu nodot privatizācijai, iespējams vienlaicīgi nosakot atsevišķus valsts īpašuma objekta privatizācijas nosacījumus.  Saskaņā ar Administratīvā procesa likuma 51.pantu un 56.panta pirmo daļu ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.  Līdz ar to Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrētu valsts īpašuma objektu nodošanu privatizācijai vai atteikuma nodot privatizācijai, kas izstrādāts pamatojoties uz privatizācijas ierosinājumiem, iesniegšanu Ministru kabinetam izlemšanai. |
| 2. | Pašreizējā situācija un problēmas | Ekonomikas ministrija ir izstrādājusi Ministru kabineta rīkojuma projektu "Par valsts īpašuma objektu nodošanu privatizācijai (144.saraksts)", kas paredz nodot privatizācijai valsts nekustamo īpašumu (nekustamā īpašuma kadastra Nr.0100 023 2006) Maiznīcas ielā 12, Rīgā. Kultūras ministrija neatbalsta minētā valsts īpašuma nodošanu privatizācijai un ir sagatavojusi Ministru kabineta rīkojuma projektu „Par atteikumu nodot privatizācijai nekustamo īpašumu Maiznīcas ielā 12, Rīgā” (turpmāk – rīkojuma projekts).  Par valsts nekustamo īpašumu Maiznīcas ielā 12, Rīgā (kadastra Nr.0100 023 2006) privatizācijas ierosinājumus ir iesniegušas:  1. 2006.gada 18.augustā sabiedrība ar ierobežotu atbildību „Investbalt” (vienotais reģistrācijas Nr.40003787892) (reģistrēts Privatizācijas aģentūras privatizācijas ierosinājumu reģistrā ar Nr.1.227);  2. 2006.gada 31.augustā sabiedrība ar ierobežotu atbildību “VIJONA” (laikrakstā „Latvijas Vēstnesis” 12.07.2007. publicēts, ka no 06.07.2007. tiek manīts nosaukums uz sabiedrību ar ierobežotu atbildību "ML asphalt") (vienotais reģistrācijas Nr.40003715818) (reģistrēts Privatizācijas aģentūras privatizācijas ierosinājumu reģistrā ar Nr.1.672).  Kultūras ministrija neatbalsta minētā nekustamā īpašuma nodošanu privatizācijai, jo tas ir nepieciešams valsts sabiedrībai ar ierobežotu atbildību „Latvijas Nacionālā opera” tās funkciju nodrošināšanai, jo tajā tiek izvietotas un glabātas izrāžu dekorācijas un rekvizīti. Valsts īpašuma objekts ir piemērots minēto dekorāciju un rekvizītu glabāšanai. Valsts sabiedrībai ar ierobežotu atbildību „Latvijas Nacionālā opera” īpašumā un bezatlīdzības lietojumā nav citu nekustamo īpašumu, kurā izvietot un glabāt izrāžu dekorācijas un rekvizītus, tādējādi nodrošinot tās funkciju izpildi.  Pašreizējā ekonomiskajā situācijā valsts sabiedrībai ar ierobežotu atbildību „Latvijas Nacionālā opera” nav iespējams papildus iznomāt atbilstoši tirgus cenām un pielāgot valsts sabiedrības ar ierobežotu atbildību „Latvijas Nacionālā opera” īpašajām vajadzībām citu atbilstošu ēku dekorāciju un rekvizītu glabāšanai.  **Nekustamā īpašuma sastāvs**  Nekustamais īpašums (nekustamā īpašuma kadastra Nr. 0100 023 2006) Maiznīcas ielā 12, Rīgā, sastāv no zemesgabala (zemes vienības kadastra apzīmējums 0100 023 2006) 1345 m2 platībā un vienas būves - noliktavas (būves kadastra apzīmējums Nr.0100 023 2006 001) ar kopējo platību 1146.2 m2 .  **Īpašuma tiesību nostiprinājums zemesgrāmatā**  Īpašuma tiesības uz nekustamo īpašumunostiprinātas uz valsts vārda Finanšu ministrijas personā Rīgas pilsētas zemesgrāmatas nodalījumā Nr.100000124452, lēmuma datums: 11.11.2005.  **Nekustamā īpašuma nomas līgumi**  Nekustamais īpašums nav iznomāts.  Valsts akciju sabiedrība „Valsts nekustamie īpašumi” 2009.gada 12.novembrī ir noslēgusi nekustamā īpašuma Maiznīcas ielā 12, Rīgā, apsaimniekošanas un lietošanas līgumu Nr.2997 ar valsts sabiedrību ar ierobežotu atbildību „Latvijas Nacionālā opera”. Līgums ir spēkā līdz 2011.gada 31.decembrim.  **Nekustamā īpašuma valdītājs**  Finanšu ministrija.  **Nekustamā īpašuma pārvaldītājs.**  Valsts akciju sabiedrība „Valsts nekustamie īpašumi”. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts paredz atteikt nodot privatizācijai valsts īpašuma objektu, pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta trešo un piekto daļu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta trešo un piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Rīkojuma projekts uzskatāms par vispārīgo administratīvo aktu, ko iestāde izdod attiecībā uz individuāli nenoteiktu personu loku. Vispārīgo administratīvo aktu var pārsūdzēt Administratīvā procesa likuma noteiktajā kārtībā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss. Rīkojuma projekts attiecas uz privatizācijas politiku. Ministru kabineta rīkojums „Par atteikumu nodot privatizācijai nekustamo īpašumu Maiznīcas ielā 12, Rīgā” pēc apstiprināšanas Ministru kabinetā tiks publicēts laikrakstā „Latvijas Vēstnesis” un būs pieejams Interneta tīklā: bezmaksas datu bāzē [www.likumi.lv](http://www.likumi.lv). |

Kultūras ministre S.Ēlerte

Vīza: Valsts sekretāre S.Zvidriņa

07.06.2011 12:08

1012

J.Šumeiko

67330269, fakss 67330293

juris.sumeiko@km.gov.lv